พระราชสุตาลังการ (ฉัตต์ สจฺจวโร)

พระราชสุตาลังการ (ฉัตต์ สจฺจวโร)  ที่ปรึกษาเจ้าคณะจังหวัดสุรินทร์  (มหานิกาย)และ เจ้าอาวาสวัดพรหมสุรินทร์
== ประวัติ ==
=== ชาตภูมิ ===
 พระราชสุตาลังการ นามเดิมว่า ฉัตต์ นามสกุลเอ็นดู เกิดวันศุกร์ที่ 6 เดือนมีนาคม พ.ศ. 2479 ตรงกับวันขึ้น 6 ค่ำ เดือน 4 ปีชวด เป็นบุตรของนายทิพย์-นางอิด นามสกุลเอ็นดู ภูมิลำเนาอยู่ บ้านเลขที่ 58 บ้านปราสาท ตำบลท่าตูม อำเภอท่าตูม จังหวัดสุรินทร์ 32120
=== บรรพชาและอุปสมบท ===
บรรพชาเป็นสามเณรเมื่อวันจันทร์ที่ 7 เดือนพฤษภาคม พ.ศ. 2497ตรงกับวันขึ้น 9 ค่ำ เดือน 9 ปีมะเมีย  ณ วัดปทุมศิลาวารี ตำบลท่าตูม อำเภอท่าตูม จังหวัดสุรินทร์   โดยมีพระครูธรรมคุณาจารย์ วัดพรมเทพ เป็นพระอุปัชฌาย์
อุปสมบทเป็นพระภิกษุ  เมื่อวันอังคารที่ 24 เดือนเมษายน พ.ศ. 2499ตรงกับวันขึ้น ๑๐ ค่ำ เดือน ๖ ปีชวด  ณ พัทธสีมาวัดปทุมศิลาวารี ตำบลท่าตูม อำเภอท่าตูม จังหวัดสุรินทร์ โดยมี พระครูธรรมคุณาจารย์ วัดพรมเทพ เป็นพระอุปัชฌาย์ ,พระครูวรธรรมาจารย์ วัดพรมเทพ เป็นพระกรรมวาจาจารย์ ,พระอธิการผาย จิรธมฺโม วัดปทุมศิลวารี เป็นพระอนุสาวนาจารย์  ได้รับฉายาว่า “สจฺจวโร”
=== การศึกษา / วิทยฐานะ ===
พ.ศ. 2488 จบการศึกษาภาคบังคับจากโรงเรียนวัดปทุมศิลาวารี บ้านปราสาท ตำบลท่าตูม อำเภอท่าตูม จังหวัดสุรินทร์
พ.ศ. 2500 สอบไล่ได้นักธรรมชั้นเอก สำนักศาสนศึกษาวัดพิมพ์นันทประชาบำรุง  สำนักเรียนคณะจังหวัดขอนแก่น
พ.ศ. 2515 สำเร็จการศึกษา ม.ศ.3 จากโรงเรียนขุขันธ์ราษฎร์บำรุง  อำเภอขุขันธ์ จังหวัดศรีสะเกษ
พ.ศ. 2516 สอบไล่ได้เปรียญธรรม 4 ประโยค สำนักเรียนวัดยานนาวา กรุงเทพมหานคร
== ตำแหน่ง ==
=== งานปกครอง ===
พ.ศ. 2522 ได้รับแต่งตั้งเป็นรองเจ้าอาวาสวัดพรหมสุรินทร์
พ.ศ. 2525 ได้รับการแต่งตั้งเป็น รักษาการแทนเจ้าอาวาสวัดพรหมสุรินทร์
พ.ศ. 2527 ได้รับการแต่งตั้งเป็น เจ้าอาวาสวัดพรหมสุรินทร์
พ.ศ. 2529 ได้รับการแต่งตั้งเป็น รองเจ้าคณะอำเภออำเภอปราสาท รูปที่ 2
พ.ศ. 2533 ได้รับการแต่งตั้งเป็น เจ้าคณะอำเภออำเภอปราสาท
พ.ศ. 2535 ได้รับการแต่งตั้งเป็น พระอุปัชฌาย์
พ.ศ. 2553 ได้รับพระบัญชาแต่งตั้งเป็น รองเจ้าคณะจังหวัดสุรินทร์
พ.ศ. 2557 ได้รับการแต่งตั้งเป็น รักษาการแทนเจ้าคณะจังหวัดสุรินทร์  (24 มกราคม 2557)
พ.ศ. 2557 ได้รับพระบัญชาแต่งตั้งเป็นเจ้าคณะจังหวัดสุรินทร์  (10 กุมภาพันธ์ 2557)
พ.ศ. 2559 ที่ปรึกษาเจ้าคณะจังหวัดสุรินทร์ ตามมติการประชุมมหาเถรสมาคม ครั้งที่ ๙/๒๕๕๙ วันพุธ ที่ ๒๐ เมษายน ๒๕๕๙
===เหตุการณ์สำคัญในชีวิต===
เข้าเฝ้ารับเสด็จพระบาทสมเด็จพระเจ้าอยู่หัวในขณะทรงดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ทรงเสด็จพระราชดำเนินเป็นองค์ประธานในพิธีตัดหวายลูกนิมิต ณ อุโบสถวัดพรหมสุรินทร์ ตำบลในเมือง อำเภอเมืองสุรินทร์ จังหวัดสุรินทร์
=== งานการศึกษา ===
พ.ศ. 2530 เป็นพระปริยัตินิเทศของจังหวัดสุรินทร์
เป็นเจ้าสำนักศาสนศึกษาวัดพรหมสุรินทร์
เป็นผู้จัดการโรงเรียนปริยัติบวรธรรมประยุตวิทยา
เป็นกรรมการสถานศึกษาโรงเรียนธรรมประยุตวิทยา
เป็นเจ้าสำนักเรียนคณะจังหวัดสุรินทร์ (นักธรรม-บาลี,ธรรมศึกษา-บาลีศึกษา)
=== งานการเผยแผ่ ===
พ.ศ. 2508 เป็นหัวหน้าพระธรรมทูตสายที่ ๖ ของคณะสงฆ์จังหวัดสุรินทร์
พ.ศ. 2535 เป็นคณะกรรมการอบรมพระสังฆาธิการ ของคณะสงฆ์จังหวัดสุรินทร์
พ.ศ. 2536 เป็นพระวิทยากรอบรมพระสังฆาธิการเพื่อสอบเป็นพระอุปัชฌาย์ ของคณะสงฆ์จังหวัดสุรินทร์
== รางวัล ==
พ.ศ. 2527 ได้รับรางวัลสำนักเรียนตัวอย่างแผนกธรรม-บาลี ระดับภาค ๑๑  จากกรมการศาสนา กระทรวงศึกษาธิการ
พ.ศ. 2538 ได้รับรางวัลเป็นวัดพัฒนาตัวอย่าง จากสำนักงานพระพุทธศาสนาแห่งชาติ
พ.ศ. 2542 ได้รับรางวัลเป็นวัดพัฒนาตัวอย่างที่มีผลงานดีเด่น จากสำนักงานพระพุทธศาสนาแห่งชาติ
พ.ศ. 2544 ได้รับพระราชทานรางวัลเสาเสมาธรรมจักร สาขาส่งเสริมการศึกษาพระปริยัติธรรมแผนกธรรม-บาลี จากสมเด็จพระเทพรัตนราชสุดาฯ สยามบรมราชกุมารี
พ.ศ. 2556 พธ.ม.กิตติมศักดิ์ (พุทธบริหารการศึกษา)  สภามหาวิทยาลัยมหาจุฬาลงกรณราชวิทยาลัย
ปร.ด.กิตติมศักดิ์ (รัฐประศาสนศาสตร์) สภามหาวิทยาลัยราชภัฏสุรินทร์
== สมณศักดิ์,พัดยศ ==
พ.ศ. 2516 สอบไล่ได้เปรียญธรรม 4 ประโยค มีสมณศักดิ์พัดยศทางวิชาการเปรียญธรรม ที่ พระมหาฉัตต์ สจฺจวโร
พ.ศ. 2531 รับพระราชทานตั้งสัญญาบัตรสมณศักดิ์พัดยศขึ้น เป็นพระครูสัญญาบัตร รองเจ้าคณะอำเภอชั้นโท ในราชทินนามที่  พระครูปริยัติธรรมประยุต
พ.ศ. 2533 ปรับชั้นพัดยศสมณศักดิ์ให้ตรงตามตำแหน่งทางคณะสงฆ์ เป็นพระครูสัญญาบัตร เจ้าคณะอำเภอชั้นโท ในราชทินนามเดิม
พ.ศ. 2538 ได้รับพระบัญชาสมเด็จพระสังฆราชเลื่อนสมณศักดิ์พัดยศ เป็นพระครูสัญญาบัตรเจ้าคณะอำเภอชั้นเอก ในราชทินนามเดิม
พ.ศ. 2544 ได้รับพระบัญชาสมเด็จพระสังฆราชเลื่อนสมณศักดิ์พัดยศ เป็นพระครูสัญญาบัตรเจ้าคณะอำเภอชั้นพิเศษ ในราชทินนามเดิม
พ.ศ. 2553 ปรับชั้นพัดยศสมณศักดิ์ให้ตรงตามตำแหน่งทางคณะสงฆ์ เป็นพระครูสัญญาบัตร รองเจ้าคณะจังหวัด ในราชทินนามเดิม
พ.ศ. 2554 รับพระราชทานตั้งสัญญาบัตรสมณศักดิ์พัดยศขึ้น เป็นพระราชาคณะชั้นสามัญเปรียญ ในราชทินนามที่  พระโสภณปริยัตยาภรณ์,(สป.)
พ.ศ. 2559 รับพระราชทานตั้งสัญญาบัตรสมณศักดิ์พัดยศขึ้น เป็นพระราชาคณะชั้นราช ในราชทินนามที่ พระราชสุตาลังการ
 ลำดับที่๕๒. พระโสภณปริยัตยาภรณ์ เป็น พระราชสุตาลังการ บริหารศาสนกิจจานุกิจ มหาคณิสสร บวรสังฆาราม คามวาสี พระราชาคณะชั้นราช สถิต ณ วัดพรหมสุรินทร์ จังหวัดสุรินทร์ มีฐานานุศักดิ์ตั้งฐานานุกรมได้ ๔ รูป คือ พระครูปลัด ๑ พระครูสังฆรักษ์ ๑ พระครูสมุห์ ๑ พระครูใบฎีกา ๑ หน้า ๗ เล่ม ๑๓๓ ตอนที่ ๔๓ ข ราชกิจจานุเบกษา ๙ ธันวาคม ๒๕๕๙
== อ้างอิง ==
พระราชาคณะชั้นราช
ภิกษุในสังกัดคณะสงฆ์มหานิกาย
เจ้าคณะจังหวัดสุรินทร์
เจ้าอาวาส
เปรียญธรรม 4 ประโยค
ผู้ได้รับพระราชทานรางวัลเสาเสมาธรรมจักร
บุคคลจากอำเภอท่าตูม